ก่อนอื่นต้องบอกก่อนว่า ที่มาของชื่อร้านนี้ By yorwor มาจาก หุ้นส่วนร้านเป็นเพื่อนกันสมัยเรียนที่โรงเรียนหาดใหญ่วิทยาลัย หรือที่รู้จักกันในนาม ญว. นั้นเอง ส่วน 345 มาจากที่ตั้งของร้านเลยคะ ต้องบอกว่าเป็นเด็ก ญว. คนนึง แต่จะไม่อวยหรือเอียงเอนใดๆ เนื่องจากเป็นร้านของรุ่นพี่เราจึงไปลองของกันสักหน่อย

บรรยากาศ | เป็นร้านชิวธรรมดาๆ ที่เห็นได้ตามท้องถนนของตลาดนัดจตุจักรเลยคะ แต่ความโดดเด่นมันอยู่ตรงกลิ่นไอของ ของสะสมเก่าๆ ที่ทางร้านได้ตั้งโชว์ ตกแต่งร้าน รวมไปถึงบางชิ้นก็ขายด้วยนะคะ ใครชอบสะสมของเก่าแนววินเทจนี่ไม่ควรพลาดเลยทีเดียว 

รสชาติ | อาหารเป็นสไตล์ฟิวชั่นคะ ตกแต่งจานได้อลังการมาก สเต็กไส้กรอกอร่อย มีข้าวเหนียวมะม่วงให้กินแบบลืมอ้วนไปเลย สลัดสำหรับคนรักสุขภาพก็มีนะคะ แถมมีเบียร์เย็นๆให้นั่งจิบไปชิวไปได้ด้วยละคะ 

บริการ | บอกเลยว่าร้านนี้เป็นกันเองสุดชีวิต เจ้าของ หุ้นส่วน เพื่อนๆ พี่ๆน้องๆ สามารถเดินวนร้านคุยกันได้ทุกโต๊ะเลยคะ พนง.น่ารัก 

ราคา | ถือว่าเป็นราคาปกติของย่านนั้นๆนะคะ ไม่ได้แตกต่างไปจากเดิม แถมคุณภาพอาหารก็สมควรกับราคาที่ทางร้านตั้งไว้ละคะ 

สรุป | ร้านนี้ถือว่าอาหารอร่อย กินได้ แต่ยังไม่ได้ถึงขั้นร้อง ว้าววววว ขนาดนั้น แต่คุณภาพอาหารดี เหมาะสมกับราคาและบรรยากาศที่ได้รับแล้วละคะ